Kuldne Trio

Kuldne Trio on Pärnus tegutsev eesti ansambel. 
pisi|Kuldne Trio 1987. aastalFoto: Jaan KünnapAlgul tegutses ansambel nimega Hõbedased Kaksikud, kuna liikmeid oli kaks: Jüri Vlassov ja Mihkel Smeljanski. Pärast seda, kui ansambliga liitus Vello Toomemets, sai Hõbedastest Kaksikutest Kuldne Trio (1975). Ka hiljem moodustasid trio põhikoosseisu Jüri Vlassov ja Mihkel Smeljanski, kuna kolmas liige tihti vahetus. Seoses Mihkel Smeljanski surmaga 2020. aastal lõpetas ansambel mõneks aja tegevuse. Kuid 2024. aastal esineti taas koosseisus Jüri Vlassov, Sepo Seeman ja Peeter Oja.Jüri Vlassov lükkas Kuldse Trio suhtes ringleva kuulujutu ümber: ega me Meie Mees pole!

Muusikaline tegevus
1965. aastal esinesid Mihkel Smeljanski ja Jüri Vlassov ansambliga Kitarristid pidudel ja kõrtsides. Pool aastat hiljem ansambel lagunes.
1968. aastal sai Smeljanskist Endla teatri lavatööline ja ta hakkas täitma ka episoodilisi rolle lavastustes. Aasta hiljem kutsus ta teatrisse Jüri Vlassovi, kes asus samuti tööle lavatöölisena ja mängis lavastustest. 

1969. aastal astusid Vlassov ja Smeljanski üles teatri lavameeste peol. 1970. aastal esitasid nad lavastuses "Kosjaviinad" lõõtspilli saatel koos Lembit Mägediga sajandivanuseid lugusid. Muusikategevus soikus veidi aastatel 1970–1972, kui Mihkel Smeljanski õppis lavakunstikateedris (VI lennus). Kool jäi lõpetamata ning Smeljanski naasis Endla teatrisse.

1974. aastal esinesid nad Lembit Mägedi eestvõttel Pärnu rajooni kultuurimajas kultuuritöötajate naistepäevapeol ning seda kuupäeva peetaksegi Kuldse Trio sünnipäevaks. Jüri Vlassovi arvates tulenes Kuldse Trio menu sellest, et niisuguse muusika nišš oli toona täitmata. Nemad olid esimesed, kes hakkasid armsaid sajandivanuseid lugusid esitama ühes rahvalike naljade ja vimkadega. Koos Vello Toomemetsaga astuti triona esimest korda üles 1975. aastal Pärnu rajooni noorte suvepäevadel Reiu jõe ääres, kuhu saabuti paadiga laululoo "Mürtsub trumm" saatel.Kuldne Trio. Ausalt ja avameelselt. Tallinn, Eesti Ekspressi Kirjastus, 2008. Vello Toomemets siirdus 1970. aastate teises pooles ansamblisse Fix, kuid tuli 1980. aastate keskel tagasi ning esines Kuldse Trioga 1990. aastani. 

Teatrilaval esines Kuldne Trio veel paaris lavastuses. "Targa neitsiga" (1978–1985) toimus 205 etendust 85 000 vaatajale; lavastuses kõlasid Kuldse Trio laulud, mida esitati koos Mati Murumaaga, kes kuulus sel ajal teatritruppi ja oli trio liige 1980. aastate keskpaigani. 
Umbes sel ajal pääses Kuldne Trio ka üleliidulistele lavadele: esineti Eesti Filharmoonia korraldatud kontserdireisil Siberis (koos Apelsini, Fixi ja Magnetic Bandiga) ning salvestati mõned lood Moskvas Kesktelevisiooni stuudios ("Kušat ja hotšu" jt).

Lavastuses "Kardemoni linna rahvas ja röövlid" (1995) oli Kuldne Trio viimast korda täiskoosseisus teatrilaval, tookord koos Peeter Ojaga, kes oli kolmas liige aastatel 1990–1995.

1990. aastatel korraldati koostöös Margus Turu äriühinguga Bermuda suuri, väga menukaid Kuldse Trio suvetuure. Pärast Peeter Oja lahkumist võeti ansambli liikmeks Sepo Seeman, kes osales kontsertidel kümmekond aastat. Hiigelturneede aeg sai 1997. aastal seoses Margus Turu surmaga otsa. Kuldne Trio ise ei suutnud suuri kontserditurneesid korraldada. Edaspidi toimusid vaid väiksemad kontserdid ja ülesastumised ning mõned esinemised välismaal. Pärast Sepo Seemanit sai ansambli kolmandaks liikmeks Evald Raidma.

Tuntumad lood
1974 "Kui sa minu tädi näed", "Miilits, miilits, valvad seal, kurva näoga nurga peal" (Hõbedased Kaksikud)
1975–1977 "Mürtsub trumm", "Kui kurblik on poissmehe elu" (Kuldne Trio koos Vello Toomemetsaga)
1977–1984 "Ka Pärnu kandis", "Mina olen Robert", "Sa sobid minule", "Ma suudlen teie kätt, madam", "Kuldne Trio jääb", "Tumbaleele" (Kuldne Trio koos Mati Murumaaga)
1984–1990 "Laip on laip", "Kurgid sulle, raha mulle", "Lenda, lenda Linda", "Kes ei tööta, see ei söö", "Viru nurga taga" (Kuldne Trio koos Vello Toomemetsaga)
1989–1995 "Kosmonaut Laika", "Pärnu suvi", "Kroonilaul" (Kuldne Trio koos Peeter Ojaga)
1995–2006 "Hopp, Johanna", "Ehma lehma", "Valu ja vaev" (Kuldne Trio koos Sepo Seemaniga)
2006–2016 hulk vanu lugusid uues kuues (Kuldne Trio koos Evald Raidmaga) 

Ansambli koosseis
pisi|Kuldne Trio 1987. aastalFoto: Jaan Künnap
Kuldne Trio on esinenud ka dueti ja kvartetina. Aastatel 2016–2020 esines Kuldne Trio duetina.Mihkel Smeljanski: "Kuldse Trio kostüümide pärast olen käinud kaks korda vaibal. Et miks me laulame pidžaamades." Õhtuleht 30. aprill 2016.

 Praegune koosseis 
Jüri Vlassov
Sepo Seeman
Peeter Oja

 Varasemad liikmed 

Albumid

Kontserdikavad
1989 "Lõuad pidada ja edasi teenida" (koos Mati Nuude, ansambli Lilleke ja teistega, esimene helikassett, esinemised ka Saksamaal, Soomes, USA-s)
1990 "Jõulud Chicagos" (pressikonverents Ameerikas käinud meestega: Lancy ja pätist parmu Illbert Tattbergiga Peeter Oja kehastuses)
1991 "Kuldsed lõvid talvel" (koos Marju Läniku, Kukerpillide, Karl Madise ja Gorbatšoviga Eduard Tomani kehastuses)
1991 "Happy End" (koos Charisma, Pärnu Bigbandi ja tantsutrio Gänzmaruuliga)
1993 "Pese mu selga ehk Jüri Vlassov 100" 
1994 "Roosa sünnipäev" (trio 20, Peeter Oja trios 5)
1995 "Perekonnatola"
1996 "Kõik müügiks" (koos mustanahalise Raoul Joaoga)
1997–1998 "Kõigi nähes" ja "Topeltlöök"
1997 "Säärane soolikas ehk Kuidas Kreutzwald oma õnne leidis" (ühisprojekt teatriga; autor Andrus Kivirähk; muusika Priit Pajusaar, Glen Pilvre)
1999 ansambli 25. tegevusaasta kava "Tšau, Bläu" (koos Sepo Seemani, Mati Murumaa, Vello Toomemetsa, Rumala Noorkuu ja Terminaatoriga)
2004 ansambli 30. tegevusaasta juubelikava
2008 "Kuldse Trio kuldvara"
2009 ansambli 35. tegevusaasta kontsert Bravo ööklubis
2014 ansambli 40. tegevusaasta juubelikava "Laip on laip" (koos Vello Toomemetsa ja Henrik Normanniga)Piret Tali. Kuldse Trio hõbedased kaksikud. Eesti Naine, 30. september 2017.

Telesaated ja filmid
1980 "Aga miks ka mitte. Kuldne Trio", Eesti Televisioon
1982 "Vetšer jumora" Kesktelevisioon, Ostankino stuudio
1982 muusikafilm "Kuldne Trio" 
1982 muusikafilm „Šlaager”
1980. aastatel etteasted telesaates "Kitsas king" jt 
1987 muusikafilm "Võõrad öös"
1991 "KuldneTrio. Happy End", ETV

Vabaõhulavastus
Endla teater esitas 2016. aastal Paikuse-Reiu vabaõhulaval Kuldse Trio tekkimise ja üleliiduliseks kuulsuseks saamise loo lavastusega "Pao-Pao. Kuldse Trio lood". Lavastuse autor, lavastaja, kunstnik ja muusikaline kujundaja oli Ivar Põllu (Tartu Uus Teater). Mihkel Smeljanskit mängisid Tambet Seling ja Ago Anderson, Jüri Vlassovit Sander Rebane ja Juss Haasma.Pao-Pao. Elav ajalugu Paikuse-Reiu vabaõhulaval Endla teatri kodulehel.

Viited

Kirjandus
Kuldne Trio. Ausalt ja avameelselt. Tallinn, Eesti Ekspressi Kirjastus, 2008.
Kuraditosin kodukirjandit teemal "Kuldne Trio". Pärnu, Juks, 1995.

Välislingid
Kuldne trio. Häbitult rahvalik. etv.ee, 1. jaanuar 2022.
Kuldne Trio 25. arhiiv.err.ee, 22. mai 1999.
Kuldsed poisid - Hõbedased Kaksikud. kuma.ee, märts 2008.
Kuldse Trio hõbedased kaksikud. Eesti Naine, 30. september 2017.
Mihkel Smeljanski mullu suvel: Kuldne Trio oleme seni, kuni muutume muldseks. Maaleht, 21. veebruar 2020.

Kategooria:Eesti ansamblid